6 “Ɔnɛ ele ɛlɛmbɛ, wadjango ndo tɛdikɔ ta dombo takakimɔ Jehowa Nzambi kanyu dia nyetsha, dia nyu nkitanyiya lam’ayonyotehɔ dia ntshɔ lo wodja wayanganyu mbɔsa,2 dia nyu mboka Jehowa Nzambi kanyu wɔma ndo nkitanyiya wadjango ande tshɛ ndo ɛlɛmbɛ ande tshɛ wamomonyodjangɛ, wɛ la ɔnayɛ ndo okana ayɛ,+ nshi tshɛ ya lɔsɛnɔ lanyu dia nyu nsɛna edja.+3 Isariyɛlɛ le, nyu pombaka mpokamɛ ndo mbakitanyiya dimɛna dimɛna, dia nyu ngɔna ndo fulanɛ lo wodja wakɛlanɛ abɛlɛ la osanga, oko wakanyolake Jehowa Nzambi ka watshɛnyu.4 “Isariyɛlɛ le, ohokame: Jehowa Nzambi kaso ekɔ ndamɛ Jehowa.+5 Langa Jehowa Nzambi kayɛ la otema ayɛ tshɛ ndo la anima*+ ayɛ tshɛ ndo la wolo* ayɛ tshɛ.+6 Awui wamomokodjangɛ ɛlɔ anɛ pombaka monga l’otema ayɛ,7 ndo kowakɔkɔmiyake* anayɛ+ ndo kowatɛkewɔ lam’odjashiyɛ lo luudu layɛ, lam’atayakɛndakɛnda lo mboka, lam’etamayɛ ndo lam’etɔyɛ.+8 Kowakeleke oko diohwelo lo lonya layɛ ndo kawoyale lo okoko* ayɛ oko yɛtshi ya dihɔndɔ yakelekawɔ l’ɔtɛ.+9 Kowafunde lo kadrɛma ya la soko dia luudu layɛ ndo lo asoko ayɛ.10 “Lam’atanyɔtɔlɛ Jehowa Nzambi kanyu lo wodja wakandatshibɛ watshɛnyu, Abrahama, Isaka la Jakɔbɔ dia nyosha,+ esomba wa weke ndo w’amɛna wakinyu kombika,+11 mvudu yoludi tɔɔ la weho tshɛ wa diangɔ di’amɛna diakinyu kokamba dia dikondja, afuku w’ashi wakinyu kotshima ndo dikambɔ dia vinyɔ la esongo w’ɔlivɛ wakinyu komonɛ, ndo lam’ayonyɔlɛka ko ndota,+12 kanyende dimɛna diaha nyu mbohɛ Jehowa+ lakanyotondja oma lo wodja w’Edjibito, oma lo luudu la lɔhɔmbɔ.13 Jehowa Nzambi kanyu kahombanyu mboka wɔma,+ nde kahombanyu kambɛ olimu+ ndo lo lokombo lande kahombanyu ntshiba.+14 Tanyoyelake tozambizambi tokina, tozambizambi tshɛ t’anto wonyodingi,+15 nɛ dia Jehowa Nzambi kanyu lele l’atei anyu ekɔ Nzambi kalɔmba dia mbomamema paka ndamɛ oto.+ Naka hanyosadi ngasɔ, kete Jehowa Nzambi kanyu ayonyomalɛ+ ndo ayonyoshila oshiki oma la nkɛtɛ.+16 “Tanyodjake Jehowa Nzambi kanyu l’ohemba+ woho wakanyawodje l’ohemba la Masa.+17 Nyu pombaka monga la yambalo dia nkitanyiya ɛlɛmbɛ, waohwelo ndo wadjango wa Jehowa Nzambi kanyu wakandanyodjangɛ dia nkitanyiya.18 Nyu pombaka nsala kɛnɛ kosembwe ndo kele ɔlɔlɔ lo washo wa Jehowa, dia nyu ngɔna ndo dia nyu mbɔtɔ ndo mbɔsa wodja wa dimɛna wakatshibɛ Jehowa watshɛnyu,+19 lo mbitshanya atunyi anyu tshɛ la ntondo kanyu, oko wakalake Jehowa.+20 “Lo nshi yayaye, naka ananyu wambonyombola vate: ‘Naa kitshimudi ya waohwelo, wadjango ndo tɛdikɔ ta dombo takanyodjangɛ Jehowa Nzambi kaso?’21 Ko nyu mbutɛ ananyu nyate: ‘Taki mfumbe ya Farawɔ l’Edjibito, koko Jehowa akatotondja oma l’Edjibito la lonya la wolo.22 Ɔnkɔnɛ, Jehowa akasale tolembetelo ndo ahindo wa weke ndo walanya lo Edjibito,+ le Farawɔ ndo le ase luudu lande tshɛ lo washo aso.+23 Ko nde akatotondja oma lɛkɔ dia tela lanɛ dia tosha wodja wakandatshibɛ watshɛso.+24 Oma laasɔ, Jehowa akatodjangɛ dia sho kitanyiyaka ɛlɛmbɛ ɛsɔ tshɛ ndo dia mboka Jehowa Nzambi kaso wɔma dikambo dia ɔlɔlɔ aso wa pondjo,+ dia sho ntshikala la lɔsɛnɔ,+ oko weso la lɔ ɛlɔ kɛnɛ.25 Ndo tayɔsama oko anto w’ɛlɔlɔ naka sho ndjela dimɛna dimɛna wadjango asɔ tshɛ dia nkitanyiya* Jehowa Nzambi kaso, oko wakandatodjangɛ.’+
lua_Latn